เรื่องร้องเรียน (เสียงรบกวน) วันที่ 2022-06-27 05:52:07 — แขวงทุ่งมหาเมฆ เขตสาทร กรุงเทพมหานคร
ขอแจ้งปัญหา : มอเตอร์ไซค์บิดเสียงดังลั่นซอยเป็นประจำ
ช่วงเวลาที่บิด : อาทิตย์ล่ะ 3-4 วันโดยเฉลี่ย ไม่แน่นอน เช้า กลางวัน เย็น ดึกๆ
ทะเบียนรถ : 1ขง1554 สีดำ ไม่ทราบรุ่น ยี่ห้อ
เพศ : ชาย(ผู้กระทำดูเป็นคนอารมณ์ร้อน เพราะเคยมีปัญหาบางอย่างกับเจ้าของหอ แต่ก็ยังได้อาศัยอยู่ต่อ(ไม่ใช่เรื่องบิด-เบิ้ลเครื่อง) หลังจากเราแจ้งเรื่องบิด-เบิ้ลเครื่องไป และจนท.ได้เดินทางกลับแล้ว ผู้กระทำก็แสดงความโมโหเกรี้ยวกราด โดยบิดให้รับรู้อย่างเห็นได้ชัดในวันนั้นๆหลังจากจนท.กลับไป )
อายุ : โดยประมาณ 20 ปลายๆ ถึง 30 ต้นๆ(วัยรุ่น)
ระยะเวลาเกิดปัญหา : 2 ปีกว่า
สถานที่ : หอพักไม่ทราบชื่อ(เจ้าของชื่อเจี๊ยบ อยู่บ้านข้างๆร้านขายของชำ ซึ่งร้านขายของชำอยู่ติดปากทางเข้า-ออกหอพัก) ภายในซอยนราธิวาสราชนครินทร์ 11 เขตสาทร
รายละเอียดเพิ่มเติม : มอเตอร์ไซค์ ทะเบียน 1ขง1554 สีดำ ไม่ทราบรุ่น ยี่ห้อ ชอบบิด เบิ้ลเครื่องเสียงดังภายในซอยนราธิวาสราชนครินทร์ 11 เป็นประจำ โดยกระทำในเวลาไม่แน่นอน แต่กระทำสม่ำเสมอ และทำมานาน 2 ปีกว่าๆแล้ว ช่วงแรกๆคนขายจากร้านขายของชำ ได้ตักเตือน แต่ไม่เป็นผล ซึ่งไม่ทราบว่าเจ้าของหอพักได้ทราบเรื่องและทำการตักเตือนด้วยตัวเองเพิ่มเติมหรือไม่ ผู้กระทำก็ยังกระทำการเดิมๆ ซ้ำๆ เหมือนเดิม สร้างความเดือดร้อนรำคาญแก่ผู้อยู่อาศัยภายในซอยเป็นอย่างมาก โดยไม่มีใครกล้าที่จะแจ้งหน่วยงานที่เกี่ยวข้องมาดูแลจัดการ หรือดำเนินการใดๆทางกฏหมาย เราจึงได้ร้องเรียนทาง 1555 ประสานสำนักงานเขตสาทร ช่วยดูแล เจ้าหน้าที่พูดจาดี ลงพื้นที่และได้ทำการตักเตือน แต่ก็ไม่เป็นผล เราจึงร้องเรียนอีก และคราวนี้จนท.กทม มากับตำรวจและได้ตรวจรถ พบว่าท่อได้ทำการดัดแปลง จึงเปรียบเทียบปรับ เสียงบิด เบิ้ลเครื่องจึงหายไป แต่หายได้ไม่นานก็กลับมาบิดใหม่ โดยไม่ทราบว่าไปเปลี่ยนท่อมาใหม่หรืออย่างไร เราจึงแจ้งจนท.อีกครั้ง คราวนี้จนท.มา แต่ไม่พบว่ามีการแต่งท่อ รวมถึงผู้กระทำได้ปฎิเสธการกระทำของตัวเอง เจ้าหน้าที่จึงไม่ทำอะไรต่อให้ เราเองก็ไม่รู้จะทำอย่างไร จะใช้วิธีไหน หรือแจ้งหน่วยงานไหนเพิ่มเติม
เพราะถ้ามองตามความเป็นจริง ต่อให้ดัดแปลงหรือไม่ดัดแปลงท่อ แต่ถ้าเบิ้ล บิดเครื่องแล้วเสียงดังลั่น โดยเห็นถึงเจตนาก่อกวน หรือแสดงความคึกคะนองอย่างชัดเจน แบบนี้เจ้าหน้าที่บ้านเมืองที่เกี่ยวข้องไม่สามารถจัดการอะไรได้เลยนอกจากตักเตือนหรือ ? เราซึ่งมีผู้สูงอายุอยู่ที่บ้าน และตัวเราเองต้องทำงาน work from home รวมถึงพักผ่อน ก็เดือดร้อนไม่จบซักที จริงอยู่ที่ผู้กระทำไม่ได้กระทำการโดยใช้ระยะเวลานาน แต่เป็นช่วงสั้นๆที่เสียงบิดมันดังจากจุดต่ำสุด ถึง จุดสูงสุด ซึ่งคนร่างกายปกติยังตกใจ แล้วคนที่ป่วยด้วยโรคหัวใจหรือโรคทางระบบประสาทเค้าจะเป็นยังไง อยากให้คิดตาม ถ้าเกิดกับบ้านของท่านเองและมีคนที่ท่านรักอาศัยอยู่ด้วย ท่านจะทำอย่างไร อย่ารอให้เรื่องร้ายๆเกิดขึ้น มีการสูญเสียก่อนเลย ช่วยกันป้องกัน ดูแล จัดการให้สังคมน่าอยู่กว่านี้ได้ไหม ถ้าเป็นไปได้อยากให้ช่วยประสานงานกับเจ้าของหอพักโดยตรง ไม่ใช่แค่คนดูแลหอพัก(ร้านขายของชำ) หรือจะใช้วิธีการใดๆที่ช่วยเหลือได้ดีกว่าที่เป็นอยู่ปัจจุบันจะขอบพระคุณเป็นอย่างยิ่ง
เรียนท่านเจ้าหน้าที่ ที่เกี่ยวข้องด้วยความเคารพ